രാജസ്ഥാന്റെ സംസ്കാരം ഉയര്ത്തിക്കാട്ടി തെരുവുകളില് മ്യൂറല് പെയിന്റിന്റെ വര്ണവിസ്മയം ജോദ്പൂര്: രാജസ്ഥാന്റെ സംസ്കാരവും പുരാതനചരിത്രവും ഉയര്ത്തിക്കാട്ടി ജോദ്പൂര് തെരുവുകളിലെ ചുവരുകളില് മ്യൂറല് പെയിന്റിന്റെ വര്ണവിസ്മയം.പ്രദേശവാസികളായ ഒരുകൂട്ടം ചിത്രകാരന്മാരാണ് പെയിന്റിങ്ങുകള്ക്ക് പിന്നില്. വിദേശികളടക്കമുള്ള വിനോദസഞ്ചാരികളെ ബ്ലൂസിറ്റിയിലേക്ക് ആകര്ഷിക്കുകയാണ് പെയിന്റിങ്ങുകളിലൂടെ ഇവര് ലക്ഷ്യമിടുന്നത്. സഞ്ചാരികളെ ആകര്ഷിക്കുന്നതിനായി നിരവധിയിടങ്ങളില് സെല്ഫി പോയിന്റുകള് ഉള്പ്പെടുത്തിയിട്ടുണ്ട്. രാജസ്ഥാന്റെ പാരമ്ബര്യം വിളിച്ചോതുന്ന ചിത്രങ്ങള്, ആധുനിക രീതി ഉപയോഗിച്ച് വരച്ച ചിത്രങ്ങള് തുടങ്ങി രണ്ട് തരം പെയ്ന്റിങ്ങുകളാണ് തെരുവുകളിലാകെ നിറഞ്ഞിരിക്കുന്നത്. ദൂരദേശങ്ങളില് നിന്ന് വരെ നിരവധി പേരാണ് ഇതിനോടകം ചുമര്ചിത്രങ്ങള് കാണാന് പ്രദേശത്തേക്ക് ഒഴുകുന്നത് ചിത്രം കണ്ട് മടങ്ങുന്ന സഞ്ചാരികള് ചിത്രകാരന്മാരെ അനുമോദനം കൊണ്ട് മൂടുകയാണ്.